Yhdysvaltain presidentinvaalit 2020

Yhdysvaltain presidentinvaalit 2020 olivat 59:nnet Yhdysvaltain presidentinvaalit. Vaalipäivä oli tiistai 3. marraskuuta 2020.

Vaalien pääehdokkaat olivat istuva presidentti, republikaani Donald Trump varapresidenttiehdokkaanaan Mike Pence, ja demokraatti Joe Biden, varapresidenttiehdokkaanaan Kamala Harris. Kumpikin voitti puolueensa esivaalit, ja heidät nimitettiin puolueidensa presidenttiehdokkaiksi elokuun 2020 puoluekokouksissa.

Marraskuun presidentinvaalissa valittiin valitsijamiehet. Demokraattien ehdokas Joe Biden sai taakseen voittoon riittävän määrän valitsijamiehiä. Valitsijamieskokouksessa 14. joulukuuta 2020 Biden sai taakseen 306 valitsijamiestä, kun taas Trumpia kannatti 232 valitsijamiestä. Näin ollen Bidenista tuli seuraava Yhdysvaltain presidentti.

Vaalin tulos vahvistettiin kongressissa 7. tammikuuta 2021. Presidentti vannoi virkavalan 20. tammikuuta 2021.

Ehdokkaat
Republikaanit
Ehdokas
 Donald Trump, Yhdysvaltain presidentti vuodesta 2017

Istuva presidentti Donald Trump saavutti vaadittavan edustajamäärän 17. maaliskuuta 2020. Hänet nimitettiin virallisesti republikaanien presidenttiehdokkaaksi puoluekokouksessa 24. elokuuta 2020. Trump valitsi varapresidenttiehdokkaakseen jälleen Mike Pencen.

Edustajat
Esivaaleissa edustajia puoluekokoukseen saaneet republikaanien ehdokkaat:
 Ehdokas  Edustajia Donald Trump  2 395 Bill Weld  1

Luopuneet ehdokkaat
 x120px  Mark Sanford  Yhdysvaltain senaattori Etelä-Carolinasta vuosina 2003–2011Yhdysvaltain edustajainhuoneen jäsen Etelä-Carolinasta vuosina 1995–2001 ja 2013–2019 x120px  Joe Walsh  radiojuontaja; Yhdysvaltain edustajainhuoneen jäsen Illinoisista vuosina 2011–2013 x120px  Bill Weld  Massachusettsin kuvernööri vuosina 1991–1997

Demokraatit
Ehdokas
 Joe Biden, Yhdysvaltain varapresidentti 2009–2017, Yhdysvaltain senaattori Delawaresta 1973–2009, esivaaliehdokas 1988 ja 2008

Joe Biden saavutti riittävän edustajamäärän 8. huhtikuuta 2020, ja hänen viimeinen kilpailijansa Bernie Sanders vetäytyi esivaaleista. Biden valitsi varapresidenttiehdokkaakseen Kamala Harrisin. Biden nimitettiin 18. elokuuta 2020 puoluekokouksessa virallisesti demokraattisen puolueen presidenttiehdokkaaksi.

Edustajat
Esivaaleissa edustajia puoluekokoukseen saaneet demokraattien ehdokkaat:
 Ehdokas  Edustajia Joe Biden  2 671 Bernie Sanders  1 073 Elizabeth Warren  63 Michael Bloomberg  59 Pete Buttigieg  21 Amy Klobuchar  7 Tulsi Gabbard  2 sitoutumaton  2

Luopuneet ehdokkaat
 x120px  Michael Bennet  Yhdysvaltain senaattori Coloradosta vuodesta 2009 x120px  Michael Bloomberg  New Yorkin pormestari 2002–2013, taloustietotoimisto Bloombergin perustaja x120px  Cory Booker  Yhdysvaltain senaattori New Jerseystä vuodesta 2013 x120px  Steve Bullock  Montanan kuvernööri vuodesta 2013 x120px  Pete Buttigieg  South Bendin pormestari vuosina 2012–2019 x120px  Julián Castro  entinen San Antonion pormestari ja Obaman hallinnon asuntoministeri Texasista x120px  Bill de Blasio  New Yorkin pormestari vuodesta 2014 x120px  John Delaney  Yhdysvaltain edustajainhuoneen jäsen Marylandista vuodesta 2013 x120px  Tulsi Gabbard  Yhdysvaltain edustajainhuoneen jäsen Havaijilta vuodesta 2013 x120px  Kirsten Gillibrand  Yhdysvaltain senaattori New Yorkista vuodesta 2009 x120px  Mike Gravel  Yhdysvaltain senaattori Alaskasta vuosina 1969–1981, esivaaliehdokas 2008 x120px  Kamala Harris  Yhdysvaltain senaattori Kaliforniasta vuodesta 2017 Joe Bidenin varapresidenttiehdokas 11. elokuuta 2020 alkaen. x120px  John Hickenlooper  Coloradon kuvernööri vuosina 2011-2019 ja Denverin pormestari vuosina 2003–2011 x120px  Jay Inslee  Washingtonin kuvernööri vuodesta 2013 x120px  Amy Klobuchar  Yhdysvaltain senaattori Minnesotasta vuodesta 2007 x120px  Wayne Messam  Miramarin pormestari vuodesta 2015 x120px  Seth Moulton  Yhdysvaltain edustajainhuoneen jäsen Massachusettsista vuodesta 2015 x120px  Richard Ojeda Länsi-Virginian osavaltion senaattori vuosina 2016–2019 x120px  Beto O’Rourke  Yhdysvaltain edustajainhuoneen jäsen Texasista vuosina 2013–2019 x120px  Deval Patrick  Massachusettsin kuvernööri vuosina 2007–2015 x120px  Tim Ryan  Yhdysvaltain edustajainhuoneen jäsen Ohiosta vuodesta 2003 x120px  Bernie Sanders  Yhdysvaltain senaattori Vermontista vuodesta 2007, esivaaliehdokas 2016 x120px  Joe Sestak  Yhdysvaltain edustajainhuoneen jäsen Pennsylvaniasta vuosina 2007–2011 x120px  Tom Steyer  miljardööri ja poliittinen vaikuttaja x120px  Eric Swalwell  Yhdysvaltain edustajainhuoneen jäsen Kaliforniasta vuodesta 2013 x120px  Elizabeth Warren  Yhdysvaltain senaattori Massachusettsista vuodesta 2013 x120px  Marianne Williamson  kirjailija x120px  Andrew Yang  Venture for America -yhdistyksen perustaja

Tärkeimmät muut ehdokkaat

 Jo Jorgensen, Libertaaripuolue
 valittiin virallisesti puolueen ehdokkaaksi 23. toukokuuta 2020
 varapresidenttiehdokas Spike Cohen
 Howie Hawkins, Vihreä puolue
 valittiin virallisesti puolueen ehdokkaaksi 11. heinäkuuta 2020
 varapresidenttiehdokas Angela Nicole Walker

Vaaliväittelyt
Ensimmäisessä vaaliväittelyssä 29. syyskuuta 2020 pääehdokkaat Trump ja Biden väittelivät Yhdysvaltojen korkeimmasta oikeudesta, koronakriisin hoidosta, taloudesta, ehdokkaiden saavutuksista, väkivallasta ja rasismista, ilmastonmuutoksesta ja vaalien rehellisyydestä.

Toista väittelytilaisuutta suunniteltiin pidettäväksi etänä Trumpin 2. lokakuuta saaman koronavirustartunnan vuoksi. Trump kieltäytyi etäväittelystä pitäen sitä ajanhaaskauksena. Presidentinvaaliväittelyjen järjestelykomitea perui lopulta väittelyn ja aloitti seuraavan ja viimeisen vaaliväittelyn valmistelut. Se käytiin 22. lokakuuta Nashvillessa.

Äänestys ja tulokset

Ääntenlaskentaa ei saatu päätökseen vaali-iltana 3. marraskuuta. Ääniä oli laskematta ja useat vaa'ankieliosavaltiot keskeyttivät ääntenlaskennan vaali-iltana. Myöhemmin Trump vaati ääntenlaskun keskeyttämistä. Lauantaina 7. marraskuuta Yhdysvaltain mediat ilmoittivat Joe Bidenin saavuttaneen jo voittoon riittävän määrän valitsijamiehiä. Trump on toistuvasti esittänyt vaalivilppiväitteitä ja ottanut Arizonan osavaltion esimerkiksi. Siellä on kuitenkin tehty useita tarkistuslaskentoja, joista kolmannen tulos julkaistettiin 24. syyskuuta 2021, eikä siinäkään todettu onglemia. Tarkistus oli republikaanien rahoittamaRepublikaanien rahoittama uudelleenlaskenta Arizonassa vahvisti: Biden voitti, Yle.fi, uutiset, 25.9.2021, viitattu 25.9.2021.

Donald Trump sai yli 74 miljoonaa ääntä, mikä on ennätys istuvalle presidentille. Joe Biden sai yli 81 miljoonaa ääntä, selkeästi enemmän kuin kukaan Yhdysvaltain presidentivaalien historiassa.

Valitsijamieskokouksessa 14. joulukuuta 2020 Biden sai taakseen 306 valitsijamiestä, kun taas Trumpia kannatti 232 valitsijamiestä. Näin ollen Biden valittiin seuraavaksi Yhdysvaltain presidentiksi. Trump on ensimmäinen toista virkakautta tavoitellut presidentti vuoden 1992 jälkeen, joka ei voittanut uudelleenvalintaa.

Bidenin voitto vahvistettiin Yhdysvaltain kongressin istunnossa, joka alkoi 6. tammikuuta 2021. Istunnon aikana joukko presidentti Trumpin kannattajia tunkeutui kongressirakennukseen. Päivän aikana kuoli neljä ihmistä, yksi nainen siviilipukuisen poliisin ampumana ja kolme sairauskohtauksiin, eivätkä poliisit saaneet tilannetta hallintaan ajoissa.Neljä kuollut Washingtonin kongressitalon hyökkäyksessä, Yle.fi, uutiset, 6.1.2021, päivitetty 7.1.2021, viitattu 7.1.2021

Samanaikaisia vaaleja

Presidentinvaalipäivänä 3. marraskuuta valittiin myös 33 senaattoria ja kaikki 435 edustajainhuoneen jäsentä. Lisäksi järjestettiin useita osavaltio- ja paikallistasojen vaaleja.

Lähteet

 Aiheesta muualla 

 Esko Varho, Trumpin haastajat – He tavoittelevat demokraattien presidenttiehdokkuutta 2020 Yle uutiset 10.3.2019.

Presidentinvaalit 2020
Luokka:Vuoden 2020 vaalit
Luokka:Donald Trumpin presidenttikausi